கேள்வி: மேல்நிலைப் பள்ளி (தமிழ்நாடு) - ஆசிரியர்கள் பற்றி தகவல் சொல்.
பதில்: மேல்நிலைப் பள்ளிகளில் பாடவாரியாக ஆசிரியர்கள் நியமிக்கப்படுகின்றனர். இவ்வாசிரியர்கள் முதுகலைப் பட்டதாரி ஆசிரியர்கள் என அழைக்கப்படுகின்றனர். பொதுப்பாடப் பிரிவில் தமிழ், ஆங்கிலம், இயற்பியல், வேதியியல், தாவரவியல், விலங்கியல், மனையியல், பொருளியல், வணிகவியல், கணிதவியல் பாடங்களில் முதுகலைப் பட்டம்மும், கல்வியியலில் இளங்கலை பட்டமும் பெற்றவர்கள் முதுகலைப் பட்டதாரி ஆசிரியர்களாக நியமிக்கப்படுகின்றனர். தொழிற்கல்விப் பிரிவில் பணியமர்த்தப்படும் ஆசிரியர்கள் மேல்நிலை தொழிற்கல்வி ஆசிரியர் அல்லது மேல்நிலை தொழிற்கல்வி பயிற்றுனர் என அழைக்கப்படுகின்றனர். பல்வேறு தொழிற்கல்வி பாடப்பிரிவுகளுக்கேற்ற பாடங்களில் பட்டப்படிப்பு பயின்றவர்கள் தொழிற்கல்வி ஆசிரியர்களாக பணியமர்த்தப்படுகின்றனர். பொறியியல் சார்ந்த சில தொழிற்கல்விப் பாடங்களுக்கு பல்தொழில்நுட்பக் (பாலிடெக்னிக்) கல்லூரிகளில் பட்டயக்கல்வி முடித்தவர்களும் தொழிற்கல்வி ஆசிரியர்களாக நியமிக்கப்பட்டுள்ளனர்.
கேள்வி: மேல்நிலைப் பள்ளி (தமிழ்நாடு) - தேர்வுகள் பற்றி விளக்கவும்.
பதில்: தமிழ்நாட்டில் 10ம் வகுப்பு மற்றும் 12ம் வகுப்பு தேர்வுகளை தமிழ்நாடு அரசு தேர்வுகள் துறை நடத்திவருகின்றது. மேல்நிலைத் தேர்வுகள் ஒரு கல்வி ஆண்டில், மார்ச், ஜூன் மற்றும் அக்டோபர் ஆகிய மூன்று கால இடைவெளியில் நடத்தப்படுகின்றது. இதில் மார்ச் மாதம் முதன்மைத் தேர்வாகவும், ஜூன் மாதத் தேர்வு 'உடனடித் தேர்வாகவும், அக்டோபர் மாதத் தேர்வு துணைத் தேர்வாகவும் நடத்தப்படுகின்றது.தேர்வுத் திட்டம் {| class="wikitable" |- ! தேர்வுகள் !! கால அளவு !! பாடங்கள் !! மதிப்பெண்கள் |- | பகுதி 1 (மொழிப் பாடங்கள்)|| 180 நிமிடங்கள் (3 மணி) || தமிழ், தெலுங்கு, மலையாளம், கன்னடம், இந்தி, அரபி, பிரன்ச், ஜெர்மன், குஜராத்தி, சமஸ்கிருதம்,பாரசீகம் மற்றும் இலத்தின் || 100 |- | பகுதி 2 || 180 நிமிடங்கள் (3 மணி) || ஆங்கிலம் || 100 |- | பகுதி 3 || 180 நிமிடங்கள் (3 மணி) || முதன்மைப் பாடங்கள் || 100 |}